Verkeer op N1 in Midrand erg ontwrigDie ongelukstoneel. Foto: Netcare911 Hoofsupt. Wayne Minnaar, woordvoerder van die metropolisie, het gesê vier mense is in die ongeluk wat omstreeks 11:00 plaasgevind het, beseer. “Die ongeluk het op die N1-suid plaasgevind, maar een van die vier motors wat betrokke was, is na die teenoorgestelde kant van die hoofweg geslinger.” Volgens Minnaar het die man in dié motor ernstige beserings opgedoen. Die drie ander beseerdes het ligte beserings opgedoen. Die oorsaak van die ongeluk word ondersoek. Minnaar het motoriste aangeraai om van alternatiewe roetes soos die R55 of die Ou Johannesburgpad gebruik te maak.